9 June, 2012 (Sat)
9th June
June shata praw 9, 2011 ning,
Malap n-mai ai n-htoi ning chying;
2012 ning June 9 hta,
K.I.A hte tai hpyen Myen majan byin ai laning mi ladu hkrum sa;
Agyi Chang Ying hpe myit dum,
Wunpawng sha ni yawng myit hkrum;
Hpan Wa Ning Sang a chye ju,
Wunpawng sha ni kaw du;
K.I.A hte tai hpyen Myen a majan kata,
Matsan tsin yam hkrum nga Wunpawng sha;
Shara magup du Wunpawng sha ni,
Malap n-mai n-dai lam ni;
Tai hpyen wa gasat ai hkrang ladat,
Wunpawng sha ni rau ning hkap let gawt;
Kanu Wunpawng Mungdan hten za n-mai,
Makawp maga sharawt na Kachin yawng a lit rai;
Karai shaprat ai Wunpawng sha,
Second Israel ngu shaga ma;
Magrau grang ai myu tsaw share shagan ma hkra wa,
Shawng lam majan pa hta yawng shang lawm sa;
N-gun da ting let myit nden shaja ga,
N-tsan la sai aten hta awng dang na;
Yehowa anhte a awng padang,
Anhte a kraw hta matsing bang;
K.I.A hte Wunpawng sha ni gaw yawng langai sha,
Ngai Uma shagawng Brang Len wa n-dai ga shagawp hte rau sum hting dat nngai...
Mungkan Brang Len
9th June, 2012 (Sat)
5:30:25 Am
eng_Latn knc_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn eng_Latn ltz_Latn